Betingelsesteorien

Betingelsesteorien er en lære om årsakssammenheng som er særlig aktuell i strafferett og erstatningsrett. Den innebærer at en hendelse er årsak til en annen dersom den er en nødvendig forutsetning for at den andre skal inntre. En tenker seg at hendelse A er årsak til hendelse B dersom hendelse B ikke ville ha funnet sted dersom hendelse A ikke gjorde det først. Anvendt på rettsspørsmål formuleres gjerne problemstillingen som at alminnelige erfaringer må tilsi at skaden ikke ville ha inntrådt om det ikke hadde vært for den påståtte skadevolders handling.

Referanser
Mæland, H.J. (2004) Innføring i alminnelig strafferett. 3. utg. Bergen, Justian, s. 67.

Kategori:Strafferett
Kategori:Erstatningsrett